钦定古今图书集成/明伦汇编/皇极典/第249卷 > 书经 > 《无逸》
## 钦定古今图书集成/明伦汇编/皇极典/第249卷 > 书经 > 《无逸》

周公曰：“呜呼！厥亦惟我周太王、王季，克自抑畏文王卑服，即康功田功，徽柔懿恭，怀保小民，惠鲜鳏寡。自
朝至于日中昃，不遑暇食，用咸和万民。文王不敢盘
于游田，以庶邦惟正之供。文王受命惟中身，厥享国
五十年。”周公曰：“呜呼！继自今嗣王，则其无淫于观、于
逸、于游、于田，以万民惟正之供。”

〈蔡传〉“则”，法也。其指文王而言。淫，过也。言自今日以往，嗣王其法文王，无过于观逸游田，以万民惟正赋之供。